送壇守赴闕
作者：晁說之
朝代：宋

paragraphs: 昔時江南士人輕吳會，正如長安洛陽論賓主。
自從九州花開一日來，欣欣不復聞此語。
明州太守江南英，信美之鄉是吾土，莫言只飲甬水便無情。
黄鵠排赤霄，垂翅一再舉。
御廚賜食紫駝峰，情多猶憶馬夾柱。
依然夢斷四明山，花信風裏憐梅雨。
潮平驩喜浪婆兒，莫錯舉櫂新城江上去。